

Tartalom

1. A verseny szervezője és rendezője, a verseny típusa
2. A verseny célja
3. A verseny nevezési és részvételi feltételei
4. A verseny részvevői és az osztály létszáma
5. A verseny rendszere
6. A verseny helyezéseinek eldöntése
7. A verseny díjazása
8. A verseny költségei
9. Játékjogosultság
10. A futsal játékosok felszerelése
11. Csarnok és játéktér
12. Egyéb rendelkezések

**1.A verseny szervezője és rendezője, a verseny típusa**

A) A versenyt a Magyar Labdarúgó Szövetség (továbbiakban: MLSZ) írja ki.

B) A működtetésével az MLSZ Bács-Kiskun Megyei Igazgatóságát bízza meg.

C) A 2016-2017. évi Bács-Kiskun megyei férfi U-17 korosztályú futsal verseny(továbbiakban: U-17) amatőr rendszerű verseny.

**2.A verseny célja:**

A) A futsal fejlesztésére vonatkozó sportszakmai feladatok megvalósítása a futsal U-17 verseny keretein belül.

B) Az U-17 versenyben résztvevő csapatok színvonalas versenyzésének biztosítása.

C) A 2016-2017. évi fiú U-17 korosztályú futsal országos verseny indulási jogosultságának eldöntése.

D) A mérkőzés nézőinek színvonalas szórakoztatása, a futsal népszerűsítése.

E) A Fair Play elv érvényre juttatása, és a Fair Play magatartásforma népszerűsítése.

**3. A verseny nevezési és részvételi feltételei**

A) A versenyben részt vehet:

1) Az a sportvállalkozás, sportegyesület, amellyel szemben a bíróság nem rendelte el a sportszervezet felszámolását, továbbá amely sportszervezet végelszámolás, vagy kényszer-végelszámolás alatt nem áll.

2)Az a sportegyesület, amely nem határozta el feloszlását.

3)Az a sportvállalkozás, amelynél végelszámolási eljárás nem indult.

B) A sportszervezet a nevezés elfogadásával szerez jogot a versenyben valórészvételre.

C) A verseny év időtartama alatt a sportszervezet sem a versenybe való nevezés, sem a versenyben való indulás jogát nem ruházhatja át, az erre irányuló szerződés a 2004. évi I. törvény(Sporttörvény) 33.§(2) bekezdése alapján semmis.

D) A sportszervezet a nevezés elfogadásával szerez jogot a versenyben való részvételre.

E) A sportszervezet tagsági díjat fizet. A tagsági díj összegét az MLSZ Szabályzatokhoz kapcsolódó Díjfizetési rendjének 1. számú melléklete határozza meg.

F) Nincs 90 napnál régebbi, lejárt köztartozása.

G) A sportszervezet tudja igazolni, hogy az MLSZ-szel, vagy a Megyei Igazgatósággal szemben nincs tartozása

H) A sportszervezetnek nem lehet az MLSZ-szel, vagy a Megyei Igazgatósággal folyamatban lévő polgári peres eljárása. További vitás ügyeiben az MLSZ Alapszabály 10.§(1) bekezdés j. és (2) bekezdés i pontjaiban foglaltak szerint jár el.

**4. A verseny részvevői és az osztály létszáma**

A) A versenybe minden sportszervezet benevezhet, aki elfogadja és teljesíti a nevezési feltételeket.

A verseny nevezése során betartandó határidő:

A Bács-Kiskun Megyei Igazgatóság által kiadott nevezési lap benyújtásának időpontja **2016. november 30 (szerda) 20.00 óra**. A nevezési lapot a rajta feltüntetett címre kell benyújtani, azzal, hogy a jelzett időpontig beérkezett és a Bács-Kiskun Megyei Igazgatóság által igazolt dokumentumok érvényesek.

**5. A verseny rendszere**

A) A verseny év 2016. december 10-én kezdődik és 2017. március 5-én ér véget.

B) A verseny lebonyolításáról a versenybizottság a versenyben részvevők létszámától függően dönt.

C) A verseny hivatalos játéknapja **szombat és vasárnap.**

D) A játéknapokat a programegyeztető értekezleten véglegesítik a sportszervezetek képviselői.

**6. A verseny helyezéseinek eldöntése**

A) A verseny helyezési sorrendjét a mérkőzéseken megszerzett pontok összege határozza meg.

B) A mérkőzés győztese 3, döntetlen eredmény esetén mindkét sportszervezet 1-1 pontot kap. Vereség esetén a csapat nem kap pontot. A helyezések az össz pontszámok szerinti rangsor alapján kerülnek meghatározásra. (Első helyezett: legtöbb szerzett pont; Utolsó helyezett: legkevesebb szerzett pont).

C) Azonos pontszámok esetén a sorrendet az alábbiak szerint kell megállapítani

1. a versenyben elért több győzelem
2. a mérkőzések gólkülönbsége
3. a mérkőzéseken szerzett több gól
4. az egymás ellen játszott mérkőzések pontkülönbsége
5. az egymás ellen játszott mérkőzések gólkülönbsége
6. sorsolás

**7.A verseny díjazása**

A) Az MLSZ Bács-Kiskun Megyei Igazgatósága a verseny 1-3. helyezést elért csapatait serleggel jutalmazza, továbbá csapatonként:

1. helyezett 12 db aranyozott érem,

2. helyezett 12 db ezüstözött érem,

3. helyezett 12 db bronzérem.

**8. A verseny költségei**

A) Csapatokat részvételük kiadásai (utazás, étkezés, szállás, stb.) költségei terhelik.

**9. Játékjogosultság**

A) Az Európai Unió-beli és az azzal azonos elbírálású futsal játékosok:

A mérkőzéseken a sportszervezet számbeli korlátozás nélkül jogosult azokat a futsal játékosait szerepeltetni, akik az Európai Unió valamelyik tagállamának állampolgárai, továbbá azon országok állampolgárait, amely országokkal az Európai Unió olyan megállapodást kötött, amely jogszerű munkavállalás esetén a munkavállaló részére az Unió polgáraival azonos, diszkriminációmentes elbírálást biztosít a munkakörülmények tekintetében az Európai Unió egész területén. Ezen pontban meghatározott országok listáját az MLSZ folyamatosan közzéteszi).

**10. A futsal játékosok felszerelése**

A) A csapatok kötelesek egységes sportfelszerelésben pályára lépni (mez, nadrág, sportszár).

B) A futsal játékosok a verseny során mezszámmal kötelesek játszani. A mez hátulján fel lehet tüntetni a futsal játékos saját nevét is.

C) A futsal játékosok sportfelszerelésükön viselhetik az egyesület címerét, valamint reklámot oly módon, hogy az a számozást és a futsal játékos nevét ne zavarja.

D) Minden esetben a pályaválasztó csapat határozza meg, hogy milyen színű felszerelésben játszik. Amennyiben a mérkőzés játékvezetője úgy ítéli meg, hogy a két csapat felszerelésének színösszeállítása zavaró, akkor a vendégcsapat köteles más színű sportfelszerelésben játszani.

**11. Csarnok és játéktér**

A mérkőzéseket az MLSZ infrastruktúra Szabályzatának megfelelő, legalább II. osztályú csarnokban (teremben) kell lebonyolítani.

**12. Egyéb rendelkezések**

A) U-17 futsal mérkőzésen a **2000. január 1. és 2001. december 31.** között született játékosok játszhatnak.

B) Sportszervezet valamennyi sportvezetője, játékosa, edzője, köteles olyan magatartást tanúsítani és tanúsíttatni, beleértve a mérkőzéssel kapcsolatos nyilatkozatokat is, amely a futsal sportág és a szponzorok jó hírnevét szolgálja.

C) A teremben-lehetőség szerint- játékidőmérő órát kell elhelyezni úgy, hogy azt valamennyi játékos láthassa, valamint egy olyan táblát is fel kell szerelni, amely mutatja a halmozott szabálytalanságokat és az eredményt.

D) Legalább 30 perccel a mérkőzés hivatalos kezdési időpontja előtt kötelesek a csapatok a versenyjegyzőkönyvet és az igazolásokat leadni a játékvezetőknek.

E) A mérkőzések játékideje: 2 x 15 perc, futó órával.

F) Pályaméret: futsal pálya v. (esetleg)30m x 15m.

G) Mérkőzéseken, a kispadon a cserejátékosokon kívül csak a verseny elején leadott valamint az MLSZ regisztrációs rendszerében nyilvántartási számmal és regisztrációs kártyával rendelkező hivatalos személyek (vezetőedző, pályaedző, orvos, gyúró, technikai vezető) tartózkodhatnak.

H) A mérkőzésen csak azok a futsal játékosok szerepelhetnek, akik a kezdéskor jelen vannak.

I) A versenyben a FIFA FUTSAL játékára vonatkozó szabályok érvényesek.

Kivétel: Futsal Szabálykönyv 13. szabály- Szabadrúgások

a)játékvezetők az előnyszabály alkalmazásával tovább engedhetik a játékot, ha csapat még nem érte el a három halmozott szabálytalanságot, és az ellenfél nem semmisített meg gólt vagy nyilvánvaló gólszerzési lehetőséget.

b) Közvetlen szabadrúgás csapatonként a negyedik halmozott szabálytalanságtól kezdve mindkét félidőben.

c) Második büntetőpont megegyezik az első büntetőpont helyével (mindkét büntetőterületen belül egy büntetőpontot kell kijelölni 6 m-re a kapuvonal középpontjától a kapufák között és azoktól egyenlő távolságra.

d) A verseny lebonyolításával kapcsolatos, a jelen versenykiírásban nem szereplő, kérdésekben a futsal sportágra vonatkozó törvényeket, szabályzatokat kell betartani.

e) **A mérkőzések helyszíneinek bérleti díjai a rendező egyesületet terhelik.**

f) Minimum négy csapat nevezése esetén kerül megrendezésre az U-17 Bács-Kiskun Megyei Futsal Bajnokság. A négy csapatnak négy különböző egyesületből kell kikerülnie.